**Секо Пантерата**

Ранната пролет на 1997 г, Москва. Официална бизнес командировка. Духаше режещ леден вятър. От Негово пре­възходителство посланика на една страна от суб-африканския регион получих международен паспорт с нова самоличност и 3-месечна бизнес-входна виза за Конго-Заир, самолетен билет и други спомага­телни документи. Моите, за по-си­гурно, оставих лично в сейфа на посланика. Кац­нах на международното летището [Лумумбаши](http://en.wikipedia.org/wiki/Lubumbashi) със самолет на Кения Еруейс през Найроби. Градът – столица на Ка­танга – най-богатата провинция на Конго и може би в света, беше току що превзет от Rebel leader [Laurent-Désiré Kabila](http://en.wikipedia.org/wiki/Laurent-D%C3%A9sir%C3%A9_Kabila), с когото бях много близък. От тук на 17 май той прочете Декларацията на победата, защото столицата Киншаса все още беше в ръцете на президента [Mobutu](http://en.wikipedia.org/wiki/Mobutu_Sese_Seko).

…

Киншаса, 19 май. . Положението за Мобуту е критично и той се готви да на­пуска Конго, да бяга. Кабила (следващият президент) пристига тържествено в столицата, но сведенията са, че все още не може да кацне на летището. „Малкото Конго” (Република Конго - Бра­завил) е враждебно настроено и летището на Бра­завил е опасна алтернатива, а друга няма. Но и ход назад няма и Президентът е взел решението, каквато и да е цената. Заедно с един старши офицер и един вой­ник трябваше да осигурим включването на светлините на резервната пистата за кацане на летището на Киншаса, която завършваше в заблатените разливи на ре­ката Конго, буквално бъкащи от изгладнели крокодили, защото главната писта криеше неизвестни. 8 ч, началото на здрача по тези географски ширини за сезона, започнахме „прегово­рите” с временно управляващия началник на летището. Малко след 9 завършиха по обичайния за региона начин, а самолетът на Кабила всеки момент се очак­ваше на хоризонта с подход от югозападната страна, на фона на кърваво-червения залез. Едно почти мистично очертание на облак странно до­пълваше магията на залеза. Загледах се със затаен дъх. Обичах тези залези. Кра­сота им е част от магията на Африка върху мен. Около 9:30 ч. светлините промъж­дукаха и минути след това се чу шум от пропа­дащата в турбулентни вихри машина. В този момент един бял млад мъж се втурна към мене. Заговори ме на френски, отвърнах му на руски, а той, горкият, не можеше да повярва на ушите и очите си. Беше украинец. Друг един от техните тичаше откъм карго терминала. Самолетът им бил блокиран и силно се надяваха в суматохата да се из­мъкнат. Питаха ме каква е ситуацията и дали знам нещо повече. Обещах им да помогна, ако качат на борда един пътник и може би някой придружаващ, знам ли…, а въоръженият младеж, когото оставих да поддържа реда в залата за контрола на полетите, ще осигури тази възможност. Той тичаше към колата ни на паркинга да ме пресрещне, да каже „*adieu*” и да пожелае успех. Накарах единия украинец да ми напише на едно листче от моето тефтерче бързо номера на самолета им, позицията му на летищния ком­плекс, имената им и още нещо и забързах за града. Докато отивах към колата на паркинга чувах пристигащия са­молет, а офицерът продължаваше на инструктира охраната. Няколко минути го изчаках прав до колата. Дишах дълбоко със затво­рени очи. Опитвах се да прогоня всички мисли от главата си. Успях бързо. Белите точки в полето на незрението бавно се подреждаха в нещо като хоризонт. Оформи се бряг с растителност, който се отразяваше в спокойните морски води. Образът оставаше черно-бял, но все по-контрастен и великолепен. „Сега е ред на Мобуту” – си помислих в този момент – „Сега е моментът, да действаме”.

През конвоите по пътя за града минаваме бързо, защото имах пропуск от ох­раната на Мобуту, който седеше до мене, старши офицерът, с който току що бяхме „възстановили реда” на летището, както той по-късно обичаше да казва. От там все още се чуваха спорадични изстрели. Явно самолетът беше кацнал успешно. Отпуснах се на седалката.



След около час в президентския кабинет. Нашите ме бяха взели вече за луд и се бяха простили с мен. Мобуту го нямаше. По едно време в сумрака се появява изне­виделица един от охраната в черна униформа и аз се стряскам. Виждат се само зъбите му и бяла чашка кафе на подноса. Ухае само на кафе. Имал време дори да се окъпе. Мисля си, това ще е единия от придружаващите. Стои пред мене с подноса малко притеснен. Като чели бърза за някъде. Пита ме искам ли нещо за пиене. Кимвам охотно, пак като изневиделица в сумрака се появява бу­тилка коняк и той я пъха в ръката ми. От най-великото качество. Бързам да го освободя и сам си взимам чаша от витрината до президентското бюро. Изпитвам удоволствие, едно от малкото през последния месец и половина, прекарани по притоците на великата река, дала името на държавата, а после надолу по тече­нието ѝ. Хапчетата срещу малария бях загубил някъде по пътя от преди месец и всяка глътка концентриран алкохол ще има двойно значе­ние. Силно се надявам Мобуту да го няма и аз да дочакам зората на новия ред седнал удобното в коже­ното кресло на „монарха”, но не би.

За първи път Мобуто не ме посреща с лъчезарната си надменна усмивка.

*„Dis-moi mon ami, comment es-tu? Comment est-il out, M. le professeur?* [[1]](#footnote-1)

(„Има ли шансове?” прочетох въпрос във въпросите му), които ми зададе като хвана ръката ми и ме поведе нанякъде.

*„Страхувам се, че няма, Ваше превъзходителство.”*

Той ме поглежда изненадано и онова усещане, че те гледа леопарда от пеле­рината му, отново ме обхвана за миг.



Отворих очи и ето, реалността е пред мен или аз съм в нея. Пътят не беше на­товарен. От двете страни в полуздрача се виждаха се огньове. Както обикно­вено имаше хора, скупчени на групи. Дългокраки мъже пребягваха с плавни хар­мо­нични движения през пътя. Движехме се бавно и гледах в светлините на фаро­вете как сръчните ръце на две жени сплитат наръч подпалки и ги завързват го­тови за про­дан. За миг ме обзе едно усещане за сигурност, че днес е както е било вчера и както беше преди няколко месеца, когато за последен път минавах от тука. В следващия миг или в безкрайно малкия интервал между тях повярвах, че този свят – без компютри, телефони, изтичащи опции на борсата – е напълно въз­можен и като чели по-реален от нашия. Виждах същите познати, спокойни черни лица, някои на възрастни жени, сбръчкани от безвремието, или красиви мла­дежки с поглед, устремен в настоящето, което е тяхното бъдеще, на един спрял във вре­мето живот. За пръв път тук почувствах свободата на анонимността – ни­кой не те поглежда, освен ако не спреш пред тях за нещо, когато рояк от лица с молещи очи те заобикаля с настойчиви предложения да купиш. Тук можеш да се порадваш на свободата, която идва от усещането на свободата, че не си наблюда­ван докато из­веднъж не станеш надежда за живот с цената на 1 – 2 долара. Спрях. Купихме си по една кока-кола. Беше топла, но устата ми беше пресъхнала и дойде добре. Искаше ми се да съхраня именно това усещане за свобода, тук и сега, и да го отнеса об­ратно у дома в Америка. Но щом отминеш, те оставаха невидими в кал­ния поток на дребната безстойностна търговия на живота, покрита с праха на отминава­щата ни кола към другата Африка, която те, тези хора от пътя, не позна­ваха. Само бяха чували, че съществува някъде в небитието, но в толкова далечен и непознат за тях свят, че даже предсказанията на местните магьоснички и зна­харки, за ко­ито повечето само бяха чували от свои близки им се струваха по-осе­заеми.

Минахме по хълмовете на Бубму[[2]](#footnote-2) и стигнахме резиденцията. Огромен комп­лекс, ограден с висока масивна ограда. Отвъд светлинки идваха само от терасата на основната сграда вляво. Прозорците на кабинета и официалната приемна гле­даха към реката и не се виждаха от входната алея. Влязох в кабинета. Леопардо­вото бомбе на президента беше на земята. Вдигнах го и го сложих внимателно на края на бюрото. Виждах в представата на представите си как един ден продавам в [Содби](http://en.wikipedia.org/wiki/Sotheby%27s) (Sotheby's) на добра цена символа на властта на новата стара империя – роди­ната на кафето[[3]](#footnote-3) и царството на диамантите.

Заведоха ме в приемната – съседното помещение, където гореше камина с буен огън – аз с бутилката Реми Мартен от тридесетте години в едната дру­гата ръка и тумбеста голяма чаша в другата. Никога не бях влизал там. А и тази камина едва ли някога беше виждала огън, но Мобуту обичаше да се снима пред нея. Няколко папки се гърчеха в огъня.

Президентът ме поздрави сърдечно и продължи да говори разсеяно колко приятно е изненадан от посещението ми докато преглеждаше и хвърляше в огъня папки с документи. Няма и следа от леопардовата пелерина и лъскавия голф тип „Тирсо ди Мо­лина”. Носеше черна военна униформа, гологлав (явно да се охлажда мисълта му). Златна верижка свърз­ваше нещо в мал­кото джобче на куртката. Аз веднага се развиках – какво гори?.. какво унищожава?.. Той втренчи поглед в мене, отпи от една голяма чаша нещо без да свали от мене безумния си поглед на упла­шен или по-скоро внезапно силно стъписан човек и хвана или по-точно се хвана за ръката ми с чашата. Малко коняк се плисна на панталона.

*„Не ме гледай така бе, идиот такъв! Ти си все още президент, жив и здрав. Това първо, и второ, дошъл съм тук да ти помогна…”* – изкрещях аз.

Беше се появил току-що и спътникът ми, оня старши офицер. Очевидно се е задържал някъде долу на входа. Той нежно и многословно заобяснява на прези­дента си, че в последния месец войниците са ме научили на много лоши изрази, които аз със слабия си френски речников фонд … едва ли знам какво точно озна­чават точно тези думи.

*„Bien, bien…”* каза той и като пуска ръката ми посяга към една папка, която очевидно беше разглеждал преди да влезна.

Мобуто беше скрито чувствителен по своему. Срещата на двете раси в такъв момент не можеше да не е извикала мисълта за разкритието на подготвяното бяг­ство като единствена и приемлива алтернатива. С присъствието си бях създал общ терен на съприкосновение на общностите, към които принадлежахме, не само по расов признак – повече място за маневриране за човек като мене с мисия като моята. Тази чувствителност не допускаше иначе по-логичната мисъл, че срещу него стои неговият екзекутор. Той много добре знаеше кой съм и от коя страна на бариерата идвам.

Аз се дръпнах и се изправих в целия си ръст между него и огъня му и започнах с тих, но ре­шителен глас:

*„Господин президент, спрете, за Бога. Това са документи на Вашия народ. Животът не свършва тук и сега. След няколко месеца ще се срещнете на прего­ворите. Аз лично се ангажирам под патронажа Папата, лично с него да прегова­ряте за съдбата на конгоанския народ. Този народ заслужава повече от омраза, лъжи и кражби. Спрете се! Опомнете се! Аз винаги съм се възхищавал от Ва­шата воля. Та Вие сте Президента, за Бога. Нали лично Президент Буш Ви обяс­няваше, че президентът остава за цял живот президент.[[4]](#footnote-4) Като умре пак като пре­зидент то погребват… А твоите шибани генерали позорно избягаха, след като ограбиха и изнесоха милиарди от твоята страна. Да, диаманти за милиарди изне­соха и ще ти кажа къде ги държат.”* И все повече повишавах тона, а оня офицер-преводач едва успяваше.

Той се замисли за миг и пак понечи да хвърли папката в огъня.

*„Спри се!”* изкрещях и издърпах пистолета от калъфа на презрамката на полковника до мене. Мобуту беше спрял, пуска папката на земята и в този мо­мент разбирах, че това е звездния му миг да живее.

*„Превеждай, глупако! Какво си зяпнал лайнения си пистолет? Вземи си го и не го давай на никой! Ясен ли съм?..”*

. . .

M. le Colonel никога не беше очаквал от мене, че ще му крещя *в неговата къща*, в която *de iure* той все още е длъжен да охранява имено този президент, някакъв чужд, бял човек, дошъл неиз­вестно защо от другия свят да му крещи, заповядва, да му взима пистолета, да му го връща… Много му дойде на човека той и извед­нъж се втурна да вади с голи ръце от камината горящите папки.

И продължих спокойно. Предложих на Президента опция да напусне страната невредим, пък после ще видим. Казах му, че той ми е необходим жив, в противен слу­чай аз не мога да си довърша мисията и така се превръщам в един платен теро­рист, защото Конго не е моята страна, за която се бия, а моята кауза. Той отговори разбиращо и някак разсеяно замислен, пристъпяше като замаян и накрая каза, че си имал самолет, който го чакал на летището и почти издекламира нещо, което не разбрах, а и полковникът преведе объркано само част от него. Нещо като че едва ли е чакал някой такъв като мен да се пръкне от нищото и да реши този въпрос…  Очевидно никой не беше посмял да му каже каква точно е оперативната обстановка в страната; той си играеше с интуицията само. Това беше като сън на яве. Въпреки упорството, успях да го убедя да вземе листчето. Накрая му казах, че Великата Конгоанска империя Luba Empire, дори и по времето на трите сина, никога не е проливала кръвта на народа си.

. . .

Президент Mobutu Sese Seko Nkuku Ngbendu wa Za Banga, повече известен като **Joseph-Désiré Mobutu,** напусна Конго в изгнание с украински карго самолет в 3:45 ч. на 20 май 1997 г. с полет до неизвестна дестинация. Търсещите в уплахата си решение укра­инци си бяха свършили работата. И те бяха уловили своя миг. Президентския Фалкон-50 беше арестуван още като прис­тигнах на летището. Сутринта на същата дата, отпочинал и инфор­миран, бъ­де­щият Президент Лорен Кабила събра Военния съвет. Той констатира *абдикаци­ята* и беше избран за временно управляващ страната в следвоенни ус­ловия. Беше обявен края на една колкото желана, планирана, ма­щабна и най-вече почти безкръвна война. По-късно Пантерата се срещна тайно с генера­лите си в изг­нание в Марсилия. След това планираната срещата при папата про­падна, намеси се като посредник „бащата на Африка”, един отдавна изкукуригал президент от мюсюлманския Север. Започнаха да се получават в къщи коледни дори великденски картички, при това точно преди ортодксална дата. Понякога незнайно как чернокож куриер лично позвъняваше на вратата у дома, връчваше ми пакетче Коледен подарък и докато се окопитя хукваше като луд по стълбите надолу. За кончината на Прези­дент Мо­буто разбрах като секнаха коледните картичките, въпреки че за това официално се сочи 1997 г.

Мобуто беше извървял същия познат път на африкански лидер и много от­давна нямаше съмнение във вярата си; покварата беше обладала напълно сър­цето му. След това рязко и неочаквано падение (никой монарх не приема мисълта, че може да бъде свален) прекършената му гордост, същинското му АЗ беше възк­ръс­нало пред мене и всеки път, когато ме поглеждаше, реалността такава каквато е го ръководеше в мислите му – как да спаси за себе си каквото е останало, ако изобщо имаше такова. Съзнаваше, че дори собственият му живот не влиза в тази катего­рия. С държанието си, с всичко се опитваше да внуши, че това е източника на не­говата увереност – личното му падение и предстоящото изкупление. Това му да­ваше сили да очаква благата вест от мен.

Като съветник на новия президент, Лорен Кабила, не се задържах дълго. Той вече не се нуждаеше от бивши, а от бъдещи. Уважаваше мнението ми. Канеше ме у тях всеки път щом му кажеха, че съм пристигнал. Разпитваше ме за бизнеса ми, споделяше свои държавни дела. До­като една нощ не го уби неговия бодигард в кревата. Днес синът му е президент, избран на първите демократични из­бори, поддър­жан от ЕС и САЩ.

Имах си нови приятели. Посрещаха ме и ме изпра­щаха на пистата на ВИП-тер­минала, но те незнаеха нищо за мене. Освен ако някой от тях не се е досетил по бързата ми ориентация в гарда и по провинциите, а и сълзите на очите – радостни при пристигането и после толкова тъжни, когато си махахме по стара френска традиция, с бели кърпички на раздяла. И така е до днес.

**ПОСЛЕСЛОВ** [[5]](#footnote-5)

Не всякога съдбата на мъжете се пише с кръв. Понякога тя се пише със сухите сълзи на сбъднатите мечти. И колко странно… Животът се връща неумолимо в старото русло като планинска река след бурия. Хората забравят случилото се и си заживяват своя живот. А животът на нашия герой, оголен от святата тайна на нещо, което той самият не знае било ли е в действителност или е само плод на една крайно изтощена сбъдната мечта, продължава. Той заживява по стария на­чин. Нищо не се е случило. След време той и всички около него го приемат като един добър човек и винаги малко странен, който седи пред компютъра и работи своите проекти за да преживява, както прави всеки от нас.

Една мечта се беше сбъднала, а той, мечтателят, седи край басейна на хотела и гледа водата тъжен, защото не намира сили да я разкаже на себе си. Той я за­губи, защото тя стана това, което е и той отново остана сам, без своята тайна. Всичко се слива в едно и става това, което човек намира преди да ни напусне. Бог е милостив и справедлив. Той дава всеки му да се представи пред него такъв, ка­къвто е бил в своите мечти когато те се слеят в нищото с праха на вечността. А тя е нашата памет. Сега този човек трябва наново да се посвети на живота такъв, ка­къвто е. На истинския живот.

Започна да духа силен вятър. Някакъв женски глас го повика да се прибере вътре, че вятърът носи прах от саваната. Заваля проливен тропически дъжд. Няма прах. Дъждът е отнесъл цялата прах на неговия живот.

Ето какво се случи в онази тиха африканска вечер. Лек вятър след дъжда прохладно напомняше за това, което не дава на белия човек никога да не забрави Африка. Аз мисля, че той стана там щастлив по своему. В новия стар живот той най-сетне стана той. Един от нас. Никой не разбра докрай какво се беше случило.

Аз знам.

1. Кажи ми, приятелю, как си? Как е навън, г-н професор? [↑](#footnote-ref-1)
2. Bumbu - Хълмист квартал на Киншаса. [↑](#footnote-ref-2)
3. Хората, населявали високото плато (1,500 m) около езерото Киивуу (Lake Kivu) в източната провинция на Конго, се считат за първите, открили възбуждащото свойство на зърната от кафените храсти когато ги дъвчели; по-късно се разпространили на Абисинското плато и от там към арабския полуостров. [↑](#footnote-ref-3)
4. Описаните събития стават по времето на Президент Бил Клинтън, следващ мандата на Джордж Буш (старши) [↑](#footnote-ref-4)
5. *(от стр. 51 на Глава IV, Част 1 на „Критика на позитивния разум …”)* [[виж контекста там](http://www.eec.us.com/secure/Positive_Mind.pdf#aw)] [↑](#footnote-ref-5)